תחזית האימים: "400 חברות אנרגיה יפשטו את הרגל"
לורנס פינק, מייסד, יו"ר ומנכ"ל ענקית ההשקעות 'בלאקרוק' שמנהלת נכסים של מעל 4 טריליון דולר, הביע אתמול (ד') דאגה גדולה מאוד לעתידן של חברות האנרגיה בוול סטריט. פינק חושש כי לפחות 400 חברות בענף האנרגיה לא יצליחו לשרוד בשל מחירי הנפט הנמוכים שיקשו עליהן לעמוד בתשלומי החוב.
בתוך כך, פינק לא מתרשם מהריבאונד האחרון במחיר הנפט (שזינק כ-15% השבוע) וצופה כי "מחירי הנפט הולכים להיות זולים לאורך זמן". נזכיר כי מתחילת השנה מחיר הנפט הגולמי איבד 10% מערכו ומאוגוסט 2013 מחיר הנפט כבר צנח בכ-70%.
עוד נתון מעניין עליו מדווחת רשת בלומברג הוא העובדה כי חברות נפט אמריקניות שעוסקות בחיפוש וקידוחי נפט צפויות לרשום הפסדים מצטברים של 14 מיליארד דולר בשנת 2015 החולפת. בזווית האופטימית של העניין פינק מציין כי "4 מיליארד בני אדם נהנים ממחירי דלק וחימום נמוכים".
צריך לזכור שרוב הנפט מופק בהוצאה שולית של 10 דולר לכן חברות שמפיקות יכולות לקבל דחיית החזר .
העולם הערבי הולך לעברי פי-פחת... במקום מרצדסים השליטים בסעודיה יחזרו לרכב על... נכון - ..גמלים !!!!!!!!!!! פוטין יופל בקרוב ע"י ברית האוליגרכים ,אלא באם יפתח במלחמה מול הבלטיות ויקפיץ מחירי הנפט...!!